- डिप्रेशन से निपटने के लिए आप पापा के साथ वक्त बिताएं। रोजाना उनके साथ कुछ देर बैठें। उनका हाल-चाल पूछें। वीकेंड पर उन्हें अकेला छोड़कर घूमने न जाएं। अगर वे साथ जाना चाहें तो उन्हें भी अपने साथ जरूर ले जाएं। नहीं जाना चाहें तो कभी-कभार अपना प्रोग्राम कैंसल करके उनके साथ छुट्टी बिताएं। उनकी पसंद की जगहों पर उन्हें घुमाएं। उनके दोस्तों और रिश्तेदारों से मिलवाने ले जाएं और उन्हें भी अपने घर बुलाएं।